49. schôdza NR SR - 6.deň - B. popoludní
Dátum: 2026-04-22
Poslanec: Pročko, Jozef 
Druh vystúpenia: Vystúpenie v rozprave

Milé kolegyne, milí kolegovia, milý pán spravodajca Kórka. Trošku som ho chcel prebrať. Tento zákon, pán Kováčka, je fantastický pre jedného človeka. Migaľ sa konečne dozvie, ako s ním pracovať. Stačí kliknúť Pán Kórka a Migaľ zistí, že Turčianska Štiavnička kaštieľ nie je Matovičov. Super, pán Kórka, prebratý ste, výborne. Môžeme. Vy s tým nič nemáte spoločné, Migaľ. Ja vás len chválim, chápete. No, za to, že to tu prinášate. Že sa, no jasné, a kto to? Vy tu, čo sedíte? Ako, čo? Ako spravodaj. Jaj, aha, tak vás. No, tak vidíte, pán Migaľ, tiež vie, že ten zákon nie je dobrý. Milí občania Slovenskej republiky. Tvrdia vám, že tento zákon je pre vás. Že tento zákon vám prinesie prospech a ochráni váš majetok, že sa nejaká habaďúra nebude môcť ňúrať vo vašom majetku. Ale habaďúra sa ňúra vo vašich peňaženkách a vyberá vám peniaze. A tá habaďúra sa volá koalícia. Tento zákon jednoznačne, ale jednoznačne ide ochrániť majetky papalášov, zbohatlíkov, ako už pán Ferenčák rozprával, tých, ktorí majú majetky v Dubaji, v Chorvátsku, ale tu na Slovensku, ktoré nepriznávajú. Nie ľudí, ale novinárov. Ja vám chcem najprv prečítať, čo urobila táto ctená vládna koalícia s čestnými ľuďmi. Ktorí naozaj pracovali, ktorí pracujú a budú pracovať. Tak počúvajte. V januári 2024 na výjazdovom zasadnutí vlády Roberta Fica vyhodili predsedu geodeta, odborníka Janka Mrvu, pretože niekto na katastri v Bratislave zverejnil zmluvu Fica, niekto zverejnil zmluvu Fica na byt a oni si mysleli, že to urobil on. Ale nie Mrva, lebo on k listinám nemal prístup a Mrva naozaj za našich čias, a to musím povedať, je to jeden čestný človek, ktorý likvidoval tam korupciu na tom katastri a tam na tom katastri sa diali neuveriteľné veci za vládu Roberta Fica. Na druhý deň vyhodili hneď hlavného IT architekta úradu, čo riešil kybernetickú bezpečnosť, a nepokračovali v riešení tejto bezpečnosti. Potom IT projektového manažéra, čo riešil sedem rozbehnutých IT projektov. Potom vyhodili ešte troch IT pracovníkov, ktorí sa starali o kybernetické…, ktorí bojovali proti kybernetickým útokom. No a čo sa stalo následne? Prišiel kybernetický útok na kataster. Táto vláda tým, že vyhodila odborníkov a dala tam odborníkov, ktorí píšu pánovi ministrovi dotazy a ako má odpovedať na otázky, tak náš kataster začal nefungovať. Už ste tu počuli naozaj, že to, čo sa tu ide diať, že oni vám rozprávajú, milí Slováci, že ideme ochrániť vaše GDPR, vaše, vaše osobné údaje. No figu borovú. Idú robiť evidenciu a v tej evidencii budete musieť dať svoje rodné číslo a bum. A bum. A pritom je to veľmi jednoduché. Namiesto toho, aby utajili dátum narodenia… Nemáte čo robiť? Tam tichučko šúchajte nohami a počúvajte, nebuďte vulgárni. Namiesto toho, aby utajili dátum narodenia občanov a tým zabránia tomu, že naozaj bytové mafie sa nedostanú k dátumu narodenia dôchodcov, pretože naozaj najviac ohroziteľní sú dôchodcovia. Takí 80… neviem, pán Mikloško, nie, vy ste intelektom ešte obdarenný, ale niektorí dôchodcovia, ktorých sa naozaj trošku senilita aj pôsobí, tak takíto ľudia, ktorí si už nepamätajú veci, predstavte si, že bytová mafia sa dozvie, kto má, kto aký má dátum, no tak takíto ľudia sú najviac ohrození, ale oni nie. Milé Slovenky a Slováci, národne cítiaci Danko bude za tento návrh hlasovať, pretože tak sa dohodli. Pán Kórka, vy budete hlasovať za tento návrh? Vy vyzeráte tak normálne. Tak hlasujte za normálne veci, nie za to, že idete ochrániť papalášov. Veď vy nemáte žiadne byty, som počul. No veď ja, tak ako… Veď to by ste mali robiť, aby ste nekradli, pán Kórka. Škoda. Robte to, čo ja. Nekradnite, nekšeftujte, buďte čestný človek. No, ale poďme k veci. A tu je ten problém. Namiesto toho, aby oni ochránili ľudí, dôchodcov, tak idú ochraňovať svojich ľudí, ktorí majú majetky. A viete, čo je najsmutnejšie na tom všetkom? Že nie len novinárom idú zabrániť, aby robili svoju investigatívnu činnosť. Ale geodeti nebudú môcť robiť svoju robotu. Vy ste na to tu vôbec mysleli? Kde je ten intelektom obdarenný minister. Vy ste na toto mysleli, že zabránite geodetom v ich práci? A Slováci. Oni vám idú rozprávať, že idú ochrániť vaše majetky, že…